Aso kalju
Aso kalju (Aso Rock) on 400 m kõrgune (tipu kõrgus merepinnast 936 m) monoliitne paljand Nigeeria pealinna Abuja servas, linna kõige silmatorkavam objekt. Ta on tekkinud vee-erosiooni tagajärjel. "Aso" tähendab asokoro keeles 'võidukas'. Asokorod ('võidu rahvas') ise on linnast ümber asustatud. Nigeeria presidendikompleks, Rahvuskogu, Ülemkohus ja suur osa linnast jäävad kaljust lõuna poole.